Molėtų rajono savivaldybės taryba

SPRENDIMAS

Dėl MOLĖTŲ RAJONO SAVIVALDYBĖS TARYBOS 2023 M. gruodžio 21 D. SPRENDIMO NR. B1-286 „DĖL MOLĖTŲ RAJONO SAVIVALDYBĖS VIEŠOJO SEKTORIAUS SUBJEKTŲ IR SAVIVALDYBĖS METINIŲ ATASKAITŲ RINKINIO RENGIMO IR TEIKIMO SAVIVALDYBĖS TARYBAI TVARKOS APRAŠO PATVIRTINIMO“ pakeitimo

2025 m. vasario 20 d. Nr. B1-35

Molėtai

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 16 straipsnio 1 dalimi, Lietuvos Respublikos viešojo sektoriaus atskaitomybės įstatymo 17 straipsnio 1 dalimi, įgyvendindama Viešojo sektoriaus subjekto metinės veiklos ataskaitos, viešojo sektoriaus subjektų grupės metinės veiklos ataskaitos ir Vyriausybės veiklos ataskaitos rengimo tvarkos aprašo, patvirtinto Lietuvos Respublikos Vyriausybės 2019 m. vasario 13 d. nutarimu Nr. 135 „Dėl Viešojo sektoriaus subjekto metinės veiklos ataskaitos, viešojo sektoriaus subjektų grupės metinės veiklos ataskaitos ir Vyriausybės veiklos ataskaitos rengimo tvarkos aprašo patvirtinimo“, 4 punktą, atsižvelgdama į Molėtų rajono savivaldybės tarybos 2024 m. balandžio 25 d. sprendimo Nr. B1-83 „Dėl pavedimo Molėtų rajono savivaldybės merui vykdyti įgaliojimus, priskirtus paprastajai savivaldybės tarybos kompetencijai“ 1.1, 1.3, 1.5 punktus,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės viešojo sektoriaus subjektų ir savivaldybės metinių ataskaitų rinkinio rengimo ir teikimo savivaldybės tarybai tvarkos aprašą, patvirtintą Molėtų rajono savivaldybės tarybos 2023 m. gruodžio 21 d. sprendimu Nr. B1-286 „Dėl Molėtų rajono savivaldybės viešojo sektoriaus subjektų ir savivaldybės metinių ataskaitų rinkinio rengimo ir teikimo savivaldybės tarybai tvarkos aprašo patvirtinimo“:

1. Pakeisti 5 punktą ir jį išdėstyti taip:

„5. Viešojo sektoriaus subjektų grupę, kai rengiamas savivaldybės metinių ataskaitų rinkinys, sudaro visi savivaldybės viešojo sektoriaus subjektai ir savivaldybės kontroliuojami pelno siekiantys subjektai, kuriems Lietuvos Respublikos viešojo sektoriaus atskaitomybės įstatymo nuostatos bus taikomos rengiant 2026 metų ir vėlesnių ataskaitinių laikotarpių ataskaitų rinkinius.“

2. Pakeisti 7 punktą ir jį išdėstyti taip:

„7. Savivaldybės viešojo sektoriaus subjektai savo metinių ataskaitų rinkinius ir savivaldybės administracija savivaldybės metinių ataskaitų rinkinį kartu su auditoriaus išvadomis, jeigu auditas turėjo būti atliktas, suderinę pateikimo tvarką ir terminus su jų įstaigos veiklą kuruojančiu savivaldybės administracijos skyriumi ar specialistu, teikia savivaldybės tarybai ir įstaigos veiklą koordinuojančiam komitetui svarstyti ir merui tvirtinti.“

3. Pakeisti 19 punktą ir jį išdėstyti taip:

„19. Savivaldybės biudžetinių ir viešųjų įstaigų (kurių savininkė yra savivaldybė) metinių ataskaitų rinkinius tvirtina meras po metinių ataskaitų rinkinių apsvarstymo įstaigų veiklas koordinuojančiuose komitetuose.“

4. Pakeisti 23 punktą ir jį išdėstyti taip:

„23. Savivaldybės administracijos skyriai ar specialistai parengia mero potvarkių projektus dėl Savivaldybės biudžetinių ir viešųjų įstaigų (kurių savininkė yra savivaldybė) metinių ataskaitų rinkinių tvirtinimo ir sudaro savo kuruojamos srities biudžetinių ir viešųjų įstaigų (kurių savininkė yra savivaldybė) grupės veiklos ataskaitas:

23.1. Kultūros ir švietimo skyrius sudaro:

23.1.1. švietimo įstaigų veiklos ataskaitų grupės veiklos ataskaitą;

23.1.2. kultūros įstaigų veiklos ataskaitų grupės veiklos ataskaitą.

23.2. Socialinės paramos skyrius sudaro socialinių paslaugų srities įstaigų veiklos ataskaitų grupės veiklos ataskaitą.

23.3. vyriausiasis specialistas sveikatos reikalų koordinatorius sudaro sveikatos priežiūros srities viešųjų įstaigų veiklos ataskaitų grupės veiklos ataskaitą.

23.4. Finansų skyrius sudaro bendrą visų viešojo sektoriaus subjektų grupės metinę veiklos ataskaitą.“

5. Pakeisti 3 priedą „Molėtų rajono savivaldybės viešojo sektoriaus subjektų ir savivaldybės metinių ataskaitų rinkinio rengimo tvarka ir terminai“ ir jį išdėstyti nauja redakcija (pridedama).

Savivaldybės meras	Saulius Jauneika

Molėtų rajono savivaldybės tarybos

2025 m. vasario 20 d. sprendimo Nr. B1-35

redakcija)

Molėtų rajono savivaldybės viešojo sektoriaus

subjektų ir savivaldybės metinių ataskaitų

rinkinio rengimo tvarkos aprašo

3 priedas

MOLĖTŲ RAJONO SAVIVALDYBĖS VIEŠOJO SEKTORIAUS SUBJEKTŲ IR SAVIVALDYBĖS METINIŲ ATASKAITŲ RINKINIO RENGIMO TVARKA

IR TERMINAI

1	lentelė

1. Viešojo sektoriaus subjekto (VSS) metinių ataskaitų rinkinys:
1.1. Metinių biudžeto vykdymo ataskaitų rinkinys	1.2. Metinių finansinių ataskaitų rinkinys	1.3. Veiklos ataskaita
1.1.1. Išlaidų sąmatos vykdymo ataskaita	1.2.1. Finansinės būklės ataskaita	Informacija pateikiama laisvos formos ataskaitoje pagal Aprašo III skyrių
1.1.2. Biudžeto vykdymo ataskaitų aiškinamasis raštas	1.2.2. Veiklos rezultatų ataskaita

1.2.3. Pinigų srautų ataskaita

1.2.4. Grynojo turto pokyčių ataskaita

1.2.5. Aiškinamasis raštas

Viešojo sektoriaus subjektai (VSS)	2. Ataskaitų pateikimas kontroliuojančiojo subjekto atsakingam skyriui ar specialistui ir ataskaitų pateikimo terminai

Metinių biudžeto vykdymo ataskaitų rinkinio pateikimas Finansų skyriui	Metinių finansinių ataskaitų rinkinio pateikimas VSAKIS ir Finansų skyriui	Metinių ataskaitų rinkinio pateikimas atsakingam administracijos skyriui ar specialistui
Biudžetinės įstaigos (Savivaldybės administracija, Savivaldybės kontrolės ir audito tarnyba, švietimo, kultūros, socialinės srities biudžetinės įstaigos)	metams pasibaigus iki sausio 20 d.	metams pasibaigus pateikiamas į VSAKI sistemą pagal Finansų ministerijos patvirtintą konsolidavimo kalendorių ir finansinių ataskaitų pateikimas Finansų skyriui iki kovo 31 d.	metams pasibaigus pateikiama savivaldybės administracijos skyriui ar specialistui kuruojančiam viešojo sektoriaus sritį iki kovo 31 d.
Viešosios įstaigos (sveikatos priežiūros, kultūros ir turizmo viešosios įstaigos)	-

Utenos regiono plėtros taryba	-

Savivaldybės kontroliuojami pelno siekiantys subjektai*	-

3. Savivaldybės metinių ataskaitų rinkinio sudarymas ir pateikimas Savivaldybės kontrolės ir audito tarnybai
Iki balandžio 20 d.	Konsoliduotas biudžeto vykdymo ataskaitų rinkinys	Konsoliduotas finansinių ataskaitų rinkinys	Viešojo sektoriaus subjekto grupės veiklos ataskaita
4. Savivaldybės metinių ataskaitų rinkinio kartu su Savivaldybės kontrolės ir audito tarnybos išvada svarstymas ir tvirtinimas Molėtų rajono savivaldybės taryboje
Iki gegužės 31 d.	Konsoliduotas biudžeto vykdymo ataskaitų rinkinys	Konsoliduotas finansinių ataskaitų rinkinys	Viešojo sektoriaus subjekto grupės veiklos ataskaita

* Savivaldybės kontroliuojamiems pelno siekiantiems subjektams Viešojo sektoriaus atskaitomybės įstatymo nuostatos taikomos 2026 metų ir vėlesnių ataskaitinių laikotarpių ataskaitų rinkiniams.

2 lentelė

Terminas	iki kovo 31 d.	iki balandžio 20 d.	iki balandžio 20 d.	iki gegužės 15 d.	iki gegužės 31 d.	per 10 dienų nuo tvirtinimo
Veiksmo aprašymas	Viešojo sektoriaus subjekto metinių ataskaitų rinkinio pateikimas atsakingam administra-cijos skyriui ar specialistui	Atsakingo administracijos skyriaus ar specialisto parengto mero potvarkio projekto ir VSS metinių ataskaitų svarstymas ir rinkinio tvirtinimas	Patvirtintų metinių ataskaitų rinkinio pateikimas Savivaldy-bės kontrolės ir audito tarnybai	Savivaldy-bės kontrolės ir audito tarnybos išvados dėl metinių ataskaitų rinkinio pateikimas	Savivaldy-bės metinio ataskaitų rinkinio patvirtini-mas taryboje	Savivaldybės administracija Savivaldybės metinių ataskaitų rinkinį kartu su savivaldybės kontrolės ir audito tarnybos išvada skelbia savo interneto svetainėje
Veiksmas	Pateikimas	Tvirtinimas	Pateikimas	Pateikimas	Tvirtinimas	Viešinimas

___________________